**Atklātais konkurss**

 “Strūklaku apsaimniekošana un uzturēšana Rīgas pilsētā”

**identifikācijas Nr. RD DMV 2020/47**

**JAUTĀJUMS:**

Lūdzam veikt skaidrojumu Tehniskās specifikācijas 1.5.punktāpar Izpildītāja pienākumu – Nodrošināt strūklakas ūdens padeves daļu montēšanu un demontēšanu pirms un pēc ūdens padeves daļu remonta. Kādi darbi ir jāiekļauj jau konkursa kopējā finanšu tāmes piedāvājumā?

**ATBILDE:**

Darbu izmaksu tāmēs ir jāiekļauj visi veicamie darbi, lai nodrošinātu visus Atklātā konkursa nolikuma Tehniskajā specifikācijā prasītos darbus, bet nolikuma Pielikumā Nr.2 jānorāda visu apsaimniekošanas izmaksu kopsumma mēnesim katrai strūklakai par katru sezonu.

Atsevišķi darbi tāmes piedāvājumā nav jāiekļauj. Atklātā konkursa nolikuma Tehniskās specifikācijas 1.5. punkts paredz, ka Izpildītājs nodrošina strūklaku ūdens padeves daļu montēšanu un demontēšanu pirms un pēc ūdens padeves daļu remonta (to iepriekš saskaņojot ar Pasūtītāju). Pēc veikto remonta darbu pabeigšanas Puses paraksta pieņemšanas-nodošanas aktu atbilstoši saskaņotajā tāmē norādītajam.

**JAUTĀJUMS:**

Lūdzu norādiet cik bieži ir veicama ūdens baseina mazgāšana, kas minēts Tehniskās specifikācijas 1.6.punktā. Vai tīrīšana un mazgāšana ir jāveic strūklakai „Dziesmu svētku” Viesturdārzā?

**ATBILDE:**

Ūdens baseinu mazgāšana atbilstoši Atklāta konkursa nolikuma Tehniskās specifikācijas 1.6. punktam jāveic pēc nepieciešamības (pēc pieredzes – vasaras sezonā vismaz vienu reizi nedēļā; ziemas sezonā baseina mazgāšana nav jāveic). Strūklaku “Dziesmusvētki” (Viesturdārzā) mazgā reizi gadā, vasaras sezonai uzsākoties.

**JAUTĀJUMS:**

Kādi remontmateriāli ir jāiekļauj konkursa kopējā finanšu tāmes piedāvājumā. Lūdzam konkretizētu skaidrojumu par nolikuma Tehniskās specifikācijas 4.2.apakšpunktu?

**ATBILDE:**

Konkrēti remonta materiāli būs zināmi Līguma darbības laikā, kad radīsies nepieciešamība veikt remonta darbus. Tie iepriekš jāsaskaņo ar Pasūtītāju, iesniedzot veicamo darbu aprakstu un tāmi. Saņemot tāmes apstiprinājumu no Departamenta, var uzsākt darbus, kas pēc to pabeigšanas tiek pieņemti, Pusēm parakstot pieņemšanas-nodošanas aktu atbilstoši saskaņotajā tāmē norādītajam. Samaksa par izmantotajiem remonta materiāliem tiks veikta saskaņā ar pieņemšanas-nodošanas aktiem.